**ОБЩИНА СЕВЛИЕВО**



**ОБЯВЛЕНИЕ**

На основание чл. 14, ал. 1 и ал. 2 от Наредбата за провеждане на конкурсите и подбора при мобилност на държавни служители (НПКПМДС) и Заповед № 1311/20.12.2023 г. на Кмета на Община Севлиево, във връзка с чл. 10 и чл. 10а, ал. 2 от Закона за държавния служител и чл. 4, ал. 1 и чл. 13, ал. 1 от (НПКПМДС)

**ОБЯВЯВА КОНКУРС**

1. **За длъжността** Ръководител на Звено за вътрешен одит при Общинска администрация Севлиево.
2. **Минималните изисквания**, предвидени в нормативните актове за заемане на длъжността са:

- образование: висше

- минимална образователно-квалификационна степен: магистър

* професионален опит: 4 години, от които най-малко 3 години стаж в областта на вътрешния или външния одит или наличие на ранг - ІІІ младши;
* да отговаря на изискванията, установени в чл. 7, ал. 1 и ал. 2 от ЗДСл и чл. 21, ал. 1 и ал. 2 от Закона за вътрешния одит в публичния сектор (ЗВОПС).

**3. Специфични изисквания за длъжността, установени с нормативен акт:**

* положен успешно изпит за вътрешни одитори в публичния сектор и притежание на сертификат „вътрешен одитор в публичния сектор”, издаден от министъра на финансите или валиден международно признат сертификат за вътрешен одитор, съгласно чл. 19, ал. 2, т. 4 от ЗВОПС;

1. **Допълнителните изисквания** за длъжността са**:**

* Висше образование в областите финанси, икономика;
* компютърна грамотност: работа с продуктите на MS Office /Word, Excel/, Internet;
* Управленска, организационна и комуникационна компетентност;
* компетентност, свързана с познаване и ползване на нормативни актове, регламентиращи дейността на общинска администрация и дейността в областта на вътрешния одит в публичния сектор.

1. **Конкурсът с допуснатите кандидати да се проведе на два етапа**:

* тест за познания от професионалната област на длъжността и относно администрацията;
* практически изпит;
* интервю.

1. **Необходимите документи,** които следва да бъдат представени от кандидатите за участие в конкурса са**:**

* Заявление за участие в конкурс, съгласно Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители (НПКПМДС) /по образец/;
* Копие от документ за придобита образователно-квалификационна степен;
* При наличие на ранг - копие от документи, удостоверяващи притежаването на ІІІ младши ранг като държавен служител;
* Копие от документи за професионален опит /трудова, служебна, осигурителна книжка/;
* Копие от Сертификат за „Вътрешен одитор в публичния сектор” съгласно чл. 19, ал. 2, т. 4 от ЗВОПС, издаден от министъра на финансите или копие от валиден международно признат Сертификат за вътрешен одитор;
* Декларация от лицето (по образец), че е пълнолетен български гражданин, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема длъжността;
* Професионална автобиография;
* Документ за самоличност – необходим само за идентификация.

Подаването на заявлението и приложенията към него се извършва лично от всеки кандидат или чрез пълномощник.

1. **Документите по т.6** да се подават в Деловодството на „Център за административно обслужване” в общинска администрация Севлиево, в срок до 02.01.2024 г., включително, всеки работен ден от 8.30 часа до 17.00 часа. Подаването на документи може да се осъществи и по електронен път на адрес: sevlievo@sevlievo.bg, като заявлението и декларацията следва да бъдат подписани от кандидата с електронен подпис. Списъци или други съобщенията във връзка с конкурса ще се обявяват на Таблото за обяви и съобщения в „Център за административно обслужване”,както и в сайта на община Севлиево.
2. **Описание на длъжността**:

Ръководи, включително планира, организира, контролира и координира дейността на Звеното за вътрешен одит . Носи отговорност за изпълнение на задачите на звеното. Отчита постигането на целите и дейността на звеното.

**9.** Минимален размер на основната заплата определена за длъжността: 933.00 лв. (основният размер на заплатата за длъжността се определя от професионалния опит на спечелилия конкурса кандидат, съгласно чл. 67, ал. 4 от Закона за държавния служител и чл. 8 и 9 от Наредбата за заплатите на служителите в държавната администрация).

**10.** Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура (чл. 14, ал. 4 от НПКПМДСл.)

Образци на заявление за участие в конкурса и декларация по чл. 17, ал. 2 от НПКПМДСл могат да се изтеглят от следния Интернет адрес: [www.sevlievo.bg](http://www.sevlievo.bg)

**Д-Р ИВАН ИВАНОВ**

*Кмет на Община Севлиево*